

POZIV NA DOSTAVU PONUDA

Naziv nabave:
Nabava mostne dizalice





Broj nabave: 02



Naziv projekta:
Modernizacija proizvodnje proizvoda od metala društva Metal-Euro d.o.o. 


Postupak nabave temeljem točke 4. Pravila o provedbi postupaka nabava za neobveznike Zakona o javnoj nabavi, VERZIJA 7.0, PROSINAC 2020 (Postupak nabave s obveznom objavom Poziva na dostavu ponuda)

Ovaj postupak javne nabave provodi se u sklopu ugovora broj:  KK.11.1.1.01.0522, koji se financira iz Europskih strukturnih i investicijskih fondova u financijskom razdoblju 2014.-2020.














Ožujak, 2022.

[image: ]

PROJEKT SUFINANCIRA EUROPSKA UNIJA IZ EUROPSKOG FONDA ZA REGIONALNI RAZVOJ.
SADRŽAJ OVOG DOKUMENTA ISKLJUČIVA JE ODGOVORNOST TVRTKE METAL-EURO D.O.O.

SADRŽAJ
INFORMACIJE O NABAVI	4
Opće informacije	4
Broj nabave	4
Sukob interesa	4
Vrsta postupka nabave i vrsta ugovora	4
Objašnjenja i izmjene Poziva na dostavu ponuda	4
PREDMET NABAVE	5
Opis predmeta nabave	5
Tehničke specifikacije i količina predmeta nabave	5
Procijenjena vrijednost nabave	5
Mjesto isporuke robe	5
Rokovi za isporuku robe	5
RAZLOZI ISKLJUČENJA PONUDITELJA	6
SPOSOBNOST PONUDITELJA	7
Pravna i poslovna sposobnost	7
PONUDA	7
Sadržaj ponude	7
Izrada ponude	7
Način pregleda i ocjene ponude	8
Način dostave ponude	9
Alternativne ponude	9
Izmjena i/ili dopuna ponude i odustajanje od ponude	9
Cijena ponude	9
Rok valjanosti ponude	10
KRITERIJ ODABIRA	10
OSTALE ODREDBE	11
Odredbe koje se odnose na zajednicu ponuditelja	11
Odredbe koje se odnose na podugovaratelje	11
Jamstvo za ispravnost isporučene robe	12
Datum, vrijeme i mjesto dostave ponuda	12
ROK, NAČIN I UVJETI PLAĆANJA	12
JAMSTVA	12

10     IZMJENE UGOVORA	13


1 [bookmark: _bookmark0]INFORMACIJE O NABAVI
1.1 [bookmark: _bookmark1]Opće informacije
Naručitelj: Metal-Euro d.o.o.
Adresa: Vrtna 37, 40305 Nedelišće
OIB: 00641225381
Telefon: +385 40 821 718
URL: www.metal-euro.hr
Kontakt osoba:
Kontakt osoba: Tomislav Lončarić
Telefon: +385 98 908 74 12
[bookmark: _bookmark2]e-mail: tom@metal-euro.hr
1.2 Broj nabave
  Nabava br. 02
1.3 [bookmark: _bookmark3]Sukob interesa
Popis gospodarskih subjekata s kojima je Naručitelj u sukobu interesa u smislu Priloga 3 Pravila
o provedbi postupaka nabava za neobveznike Zakona o javnoj nabavi (NOJN), verzija 7.0.:

- TOM-LON METAL d.o.o., Vrtna 37, 40305, Nedelišće, OIB: 88078436643
- TL METALL d.o.o., Vrtna 37, 40305, Nedelišće, OIB: 78312358492

1.4 Vrsta postupka nabave i vrsta ugovora
Naručitelj provodi postupak nabave s obveznom objavom Poziva na dostavu ponuda na internetskoj stranici www.strukturnifondovi.hr, sukladno Pravilima o provedbi postupaka nabava za neobveznike Zakona o javnoj nabavi (NOJN), verzija 7.0. Vrsta ugovora je ugovor o nabavi robe. Sklapa se ugovor o nabavi robe s odabranim ponuditeljem.
1.5 [bookmark: _bookmark5]Objašnjenja i izmjene Poziva na dostavu ponuda
a) Za vrijeme roka za dostavu ponuda gospodarski subjekti mogu zahtijevati dodatne informacije na kontakt mail Naručitelja vezane za Poziv na dostavu ponuda, a Naručitelj će odgovor staviti na raspolaganje putem mrežne stranice www.strukturnifondovi.hr bez otkrivanja identiteta gospodarskog subjekta.
b) Zahtjevi za pojašnjenjem dostavljaju se isključivo pisanim elektroničkim putem na e-mail adresu kontakt osobe navedene u točki 1.1., najkasnije tijekom trećeg (3) dana prije dana u kojem ističe rok za dostavu ponuda.
c)    Pod uvjetom da je zahtjev dostavljen pravodobno, odnosno tijekom trećeg dana od isteka rok za dostavu ponuda, Naručitelj je obvezan odgovor staviti na raspolaganje najkasnije tijekom drugog (2) dana prije dana u kojem ističe rok za dostavu ponuda.

d) Ako se tijekom objave ukaže potreba za izmjenom Poziva na dostavu ponuda (ako gospodarski subjekt zahtijeva dodatne informacije, objašnjenja ili izmjene u vezi s uvjetima iz poziva na dostavu ponuda tijekom roka za dostavu ponuda), isti mora biti transparentno i istovremeno objavljen kako bi svi gospodarski subjekti bili upoznati s izmjenom.
e) U slučaju potrebe izmjene Poziva na dostavu ponuda tijekom posljednjih 5 dana prije isteka inicijalnog roka za dostavu ponuda, potrebno je razmjerno produljiti rok za dostavu ponuda za minimalno 5 dana, računajući od dana objave izmjene.

2 [bookmark: _bookmark6]PREDMET NABAVE
2.1 [bookmark: _bookmark7]Opis predmeta nabave
Predmet nabave nije podijeljen u grupe.
Nabava br. 02 uključuje nabavu 2 jedno-gredne mostne dizalice sa dizaličnom stazom                                                                                  
2.2 [bookmark: _bookmark8]Tehničke specifikacije i količina predmeta nabave
Detaljne tehničke specifikacije za predmet nabave sadržane su u Prilogu 4 ovog Poziva na dostavu ponuda.
Za sve stavke navedene u tehničkim specifikacijama u kojima se traži ili navodi marka, patent, tip, norme, standardi ili određeno podrijetlo, ponuditelj može ponuditi „jednakovrijedno“ svemu traženom ili navedenom.
Količina predmeta nabave definirana je u troškovniku koji se nalazi u Prilogu 3 ovog Poziva na
dostavu ponuda. Količina je točna.
2.3 [bookmark: _bookmark9]Procijenjena vrijednost nabave
 -2 jedno-gredne mostne dizalice sa dizaličnom stazom -procijenjena vrijednost nabave iznosi   599.237,20 HRK + PDV

2.4 Mjesto isporuke robe

Mjesto isporuke predmeta nabave su poslovni prostori Naručitelja Metal-Euro d.o.o., Vrtna 37, 40305 Nedelišće.
2.5 Rokovi za isporuku robe
Rok isporuke za predmet  nabave je 180 dana od  datuma potpisa ugovora. Datumom isporuke smatra se potpisani zapisnik o primopredaji predmeta nabave koji uključuje i montažu. Zapisnik treba biti ovjeren od obje ugovorne strane, od kojeg trenutka započinje jamstvo za otklanjanje nedostataka u jamstvenom roku iz točke 7.3 ovog Poziva.




3 [bookmark: _bookmark12]RAZLOZI ISKLJUČENJA PONUDITELJA

Naručitelj će isključiti ponuditelja, članove zajednice, podugovaratelje i gospodarske subjekte na čiju sposobnost se ponuditelj oslanja iz postupka nabave ako:

-je on ili osoba ovlaštena po zakonu za zastupanje ponuditelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog  subjekta)  pravomoćno  osuđena  za  bilo  koje  od  sljedećih  kaznenih  djela odnosno  za  odgovarajuća  kaznena  djela  prema  propisima  države  sjedišta  ponuditelja  ili države čiji je državljanin osoba ovlaštena po zakonu za zastupanje ponuditelja: sudjelovanje u  zločinačkoj  organizaciji,  zločinačko  udruženje,  počinjenje  kaznenog  djela  u  sastavu zločinačkog udruženja, udruživanje za počinjenje kaznenih djela, terorizam ili kaznena djela povezana  s terorističkim  aktivnostima,  pranje novca  ili  financiranje terorizma,  dječji rad ili druge oblike trgovanja ljudima, korupcija, primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave,  zlouporaba položaja i ovlasti,  nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, prijevara, prijevara u gospodarskom poslovanju, utaja poreza ili carine, subvencijska prijevara; ili
-     nije ispunio obvezu isplate plaća zaposlenicima, plaćanja doprinosa za financiranje obveznih
osiguranja  (osobito  zdravstveno  ili  mirovinsko)  ili  plaćanja  poreza  u  skladu  s  propisima Republike Hrvatske kao države u kojoj je osnovan ponuditelj, u skladu s propisima države poslovnog nastana ponuditelja (ako oni nemaju poslovni nastan u Republici Hrvatskoj), osim ako je u skladu s posebnim pravilima odobrena odgoda plaćanja navedenih obveza, te ako mu iznos dospjelih, a neplaćenih obveza nije veći od 200 kuna; ili
-     je lažno izjavljivao, predstavio ili pružio neistinite podatke u vezi s uvjetima koje je NOJN
naveo kao neophodne.

Za potrebe utvrđivanja okolnosti iz poglavlja 3, gospodarski subjekt u ponudi dostavlja izjavu iz Priloga  2  ovog  Poziva  na  dostavu  ponuda.  Izjavu  potpisuje  osoba  ovlaštena  za  zastupanje gospodarskog subjekta.

Odredbe poglavlja 3 odnose se i na zajednicu ponuditelja i na podugovaratelje, tj. ponuditelj je za sve članove zajednice kao i za podugovaratelje prikazane u ponudi dužan dokazati da ne postoje razlozi za isključenje. 

4 [bookmark: _bookmark13]SPOSOBNOST PONUDITELJA

4.1. Pravna i poslovna sposobnost

	Svaki  ponuditelj  mora  biti  pravno  i  poslovno  sposoban.  Kao  dokaz  ispunjenja  ovog  uvjeta, ponuditelj dostavlja izjavu osobe ovlaštene za zastupanje gospodarskog subjekta, Prilog 2 ovog Poziva na dostavu ponuda.
	Naručitelj može u bilo kojem trenutku tijekom postupka nabave, zahtijevati od ponuditelja da prije sklapanja   Ugovora   o   nabavi   dostavi   izvod   iz   sudskog,   obrtnog,   strukovnog   ili   drugog odgovarajućeg registra države sjedišta ponuditelja, ne stariju od tri mjeseca računajući od dana početka postupka nabave (u slučaju dostave izvoda na stranom jeziku, isti dokument mora biti dostavljen uz priloženi prijevod na hrvatski jezik).

4.2.     Financijska sposobnost

	Ponuditelj  mora  u  postupku  nabave  dokazati  da  ima  potrebnu  financijsku  snagu  za  izvršenje ugovora, odnosno mora dokazati solventnost, na način da račun ponuditelja nije u 6 mjeseci od početka postupka nabave bio blokiran više od 5 dana neprekidno, a ukupno više od 20 dana, te da ponuditelj nema evidentirane obveze za čije podmirenje nema pokriće na računu.
	Kao  dokaz  ispunjenja  ovog  uvjeta,  ponuditelj  dostavlja  izjavu  osobe  ovlaštene  za  zastupanje gospodarskog subjekta, Prilog 2 Poziva.

5 PONUDA
5.1 [bookmark: _bookmark16]Sadržaj ponude
Prilog 1 – Ponudbeni list
Prilog 2 – Izjava ponuditelja
Prilog 3 – Ponudbeni troškovnik
Prilog 4 – Tehničke specifikacije
Prilog 5-   Izjava o jamstvenom roku

5.2 Izrada ponude
Ponuda se dostavlja na hrvatskom jeziku i latiničnom pismu. Iznimno, moguće je u ponudi navoditi određene stručne pojmove na stranom jeziku te koristiti internacionalizme, tuđe riječi, prilagođenice, skraćenice/oznake i nazive na stranom jeziku.

Od dana objave ovog Poziva na dostavu ponuda, Naručitelj osigurava pristup Pozivu i pratećim dokumentima elektroničkim putem na internetskim stranicama www.strukturnifondovi.hr.
Ponuditelj predaje ponudu elektroničkim putem, skeniranjem dokumentacije sa numeriranim stranicama i potpisane i ovjerene na za to predviđenim mjestima od strane osobe ovlaštene za zastupanje gospodarskog subjekta ili osobe koju on opunomoći uz obavezno dostavljanje dokumenta kojim se dokazuje punomoć.
Pri izradi ponude ponuditelj se mora pridržavati zahtjeva i uvjeta iz ovog Poziva te ne smije
mijenjati i nadopunjavati tekst Poziva na dostavu ponude.
Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude.
Ponuda se izrađuje na način da čini cjelinu.
Naručitelj zadržava pravo, nakon rangiranja ponuda prema kriteriju za odabir ponude, a prije donošenja odluke o odabiru, od najpovoljnijeg ponuditelja zatražiti dostavu izvornika ili ovjerenih preslika svih onih dokumenata (potvrde, izvodi, izjave i sl.) koji su u ponudi bili dostavljeni u neovjerenoj preslici, a koje izdaju nadležna tijela.
Od ponuditelja se očekuje da pregleda Poziv na dostavu ponude, uključujući sve upute, obrasce, uvjete i specifikacije. Ponuda koja je suprotna odredbama ovog Poziva na dostavu ponude i koja sadrži pogreške, nedostatke odnosno nejasnoće te ako pogreške, nedostaci odnosno nejasnoće nisu uklonjive ili u kojoj pojašnjenjem ili upotpunjavanjem ponude nije uklonjena pogreška, nedostatak ili nejasnoća u svakom je pogledu rizik za ponuditelja i može rezultirati odbacivanjem takve ponude.
5.3 [bookmark: _bookmark18]Način pregleda i ocjene ponude

Odbor za nabavu koji će biti imenovan od strane Naručitelja za nabavu nakon isteka roka za 
dostavu ponuda pregledava i ocjenjuje sadržaj podnesenih ponuda u odnosu na uvjete iz Poziva na
dostavu ponuda.
U postupku pregleda i ocjene ponuda naručitelj provjerava:
•   pravovremenost ponude i jesu li dostavljeni svi obavezni dijelovi ponude,
•   odsutnost osnova za isključenje,
•   ispunjenje traženih kriterija za odabir gospodarskog subjekta,
•   ispunjenje zahtjeva i uvjeta vezanih uz predmet nabave i tehničke specifikacije,
•   računsku ispravnost ponude.
  
  Odbor  za  nabavu  potom  provodi  evaluaciju  ponuda  na  temelju  prethodno objavljenih
  kriterija za odabir.
  Naručitelj će prilikom pregleda i ocjena ponuda odbiti:
•    ponudu koja je stigla nakon roka za dostavu,
•    ponudu koja je na drugom jeziku nego je navedeno u Pozivu na dostavu ponuda,
•    ponudu ponuditelja koji nije dokazao tražene uvjete sposobnosti
•    ponudu koja nije cjelovita tj. ne sadrži sve propisane elemente navedene u Pozivu te koju
     nije  moguće  u  razumnom  roku  upotpuniti  nužnim  podacima  ili  dokumentacijom  koja
     nedostaje u skladu s načelima jednakog tretmana i transparentnosti
· ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,
· ponudu koja je suprotna odredbama Poziva na dostavu ponuda,
•     ponudu u kojoj cijena nije iskazana u apsolutnom iznosu,
•	ponudu u kojoj pojašnjenjem ili upotpunjavanjem sukladno ovim Pozivom nije uklonjena pogreška, nedostatak ili nejasnoća,
•     ponudu koja ne ispunjava obvezne tehničke specifikacije određene Pozivom,
•     ponudu za koju ponuditelj nije pisanim putem prihvatio ispravak računske pogreške,
•     ponudu koja sadrži štetne odredbe.


Na kraju postupka pregleda i ocjene ponuda Odbor za nabavu će sastaviti Zapisnik o pregledu i ocjeni ponuda.

5.4 Način dostave ponude
Ponuda  se  dostavlja  elektronskim  putem,  odnosno  slanjem  e-maila  sa  svom  potrebnom dokumentacijom u prilogu na adresu e-pošte:  tom@metal-euro.hr s naslovom e- maila  „PONUDA  za nabavu  broj  02/2022“. 
Ponuda mora biti zaprimljena od strane naručitelja najkasnije do 07.04.2022. godine do 16 sati.
Ponude  koje  pristignu  nakon  isteka  roka  za  dostavu  ponuda  neće  biti  predmetom  procjene
ponuda.
5.5 [bookmark: _bookmark20]Alternativne ponude
Alternativne ponude nisu dopuštene.
5.6 [bookmark: _bookmark21]Izmjena i/ili dopuna ponude i odustajanje od ponude
Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja, a vremenom zaprimanja smatra se dostava posljednje verzije izmjene ponude.
Ponuditelj može do isteka roka za dostavu ponude pisanom izjavom odustati od svoje dostavljene ponude prije roka za dostavu ponuda. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.
5.7 [bookmark: _bookmark22]Cijena ponude
Cijena ponude izražava se u kunama ili eurima (HRK/EUR). Cijena sadrži u sebi sve troškove i
popuste.
Cijena ponude je nepromjenjiva tijekom trajanja ugovora o nabavi. U cijenu ponude bez poreza na dodanu vrijednost moraju biti uračunati svi troškovi i popusti (npr. troškovi isporuke, montaže i instalacije i dr.). Ponuditelj je u Prilogu 3 Ponudbeni troškovnik dužan ponuditi, tj. upisati jediničnu cijenu, porez na dodanu vrijednost i ukupnu cijenu s porezom na dodanu vrijednost (zaokruženu na dvije decimale) za svaku stavku. Ako je ponuditelj tvrtka izvan Republike Hrvatske ili ako ponuditelj nije obveznik poreza na dodanu vrijednost (PDV-a) sukladno zakonskim odredbama, na mjesto predviđeno za upis cijene ponude s PDV-a upisuje isti iznos koji je upisan na mjesto predviđeno za upis cijene ponude bez PDV-a, a mjesto za upis iznosa PDV-a ostavlja se prazno. U Prilogu 4 Ponuđene tehničke specifikacije Ponuditelj je dužan upisati naziv modela koji nudi za svaku pojedinu stavku.
5.8 [bookmark: _bookmark23]Rok valjanosti ponude
Ponuda mora biti valjana 30 dana od krajnjeg roka za dostavu ponuda.
Ako istekne rok valjanosti ponude, Naručitelj će tražiti od ponuditelja produženje roka valjanosti
ponude.

6 [bookmark: _bookmark24]KRITERIJ ODABIRA
Kriterij odabira je ekonomski najpovoljnija ponuda.
Kriteriji će se bodovati kako slijedi:
· cijena – 60%
· jamstvo - 40%

Kriterij 1. Cijena ponude (K1)
Maksimalan broj bodova koji ponuditelj može dobiti prema ovom kriteriju je 60 (slovima: šezdeset). Onaj ponuditelj koji dostavi ponudu sa najnižom cijenom dobit će maksimalan broj bodova.
Bodovna vrijednost prema ovom kriteriju izračunava se prema slijedećoj formuli: KRITERIJ K1: (CPmin/CPp)*60
Pri čemu su:
 
CPmin – najniža ponuđena cijena ponuda
CPp – cijena iz promatrane ponude

Cijena ponude izražava se u kunama ili eurima (HRK/EUR). Ukoliko je ponuđena cijena u EUR, uzima se srednji tečaj HNB-a na dan objave dokumentacije na strukturnim fondovima.

Kriterij 2. Jamstvo za ispravnost isporučene robe (K2)
Minimalni jamstveni rok je 12 mjeseci za koji se dodjeljuje 0 bodova.
Bodovi za ponuđeno trajanje jamstva za isporučenu robu dodjeljivat će se u skladu sa sljedećom
skalom:
· Trajanje jamstva od 13 mjeseci do 24 mjeseci: 20 bodova
· Trajanje jamstva od 25 i više: 40 bodova 
Navedeni kriterij se dokazuje dostavom Izjava o jamstvenom roku (Prilog 5). Ukoliko ponuditelj
ne dostavi traženu izjavu, neće dobiti bodove po ovom kriteriju.

Trajanje jamstva iskazuje se cijelim brojem. Ukoliko trajanje jamstva nije iskazano cijelim brojem u mjesecima (npr. 2, 5, itd.) već decimalnim brojem, smatrat će se da ponuditelj nudi minimalno trajanje jamstva od 12 mjeseci i ostvarit će 0 bodova.


Ekonomski najpovoljnija ponuda bit će ona s najvećim brojem ostvarenih bodova, sukladno
formuli:
ENP = K1 + K2 

7 [bookmark: _bookmark25]OSTALE ODREDBE
7.1 [bookmark: _bookmark26]Odredbe koje se odnose na zajednicu ponuditelja
Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost ponuditelja iz zajednice ponuditelja je solidarna.
Ponuda zajednice ponuditelja mora sadržavati podatke o svakom članu zajednice ponuditelja, kako je određeno u ponudbenom listu, uz obveznu naznaku člana zajednice ponuditelja koji je ovlašten za komunikaciju s Naručiteljem.
Svaki član zajednice ponuditelja dužan je uz zajedničku ponudu dostaviti sve dokumente na
temelju kojih se utvrđuje postoje li razlozi za isključenje te poslovna i pravna sposobnost.
U zajedničkoj ponudi mora biti navedeno koji će dio ugovora o nabavi (predmet, količina, vrijednost i postotni dio) izvršavati pojedini član zajednice ponuditelja. Naručitelj neposredno plaća svakom članu zajednice ponuditelja za onaj dio ugovora koji je on izvršio ako zajednica ponuditelja ne odredi drugačije.
7.2 [bookmark: _bookmark27]Odredbe koje se odnose na podugovaratelje
Ako gospodarski subjekt namjerava dati dio ugovora o nabavi u podugovor jednom ili više podugovaratelja, dužni su u ponudi navesti sljedeće podatke:
· Naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo), IBAN/broj računa podugovaratelja
· Predmet, količinu, vrijednost podugovora i postotni dio ugovora o nabavi koji se daje u
podugovor.
Ako ponuditelj ne dostavi podatke o podugovaratelju, smatra se da će cjelokupni predmet nabave izvršiti samostalno.
Sudjelovanje podugovaratelja ne utječe na odgovornost ponuditelja za izvršenje ugovora.
Naručitelj neposredno plaća podugovaratelju za dio ugovora koji je isti izvršio, osim ako ugovaratelj dokaže da su obveze prema podugovaratelju za taj dio ugovora već podmirene.
Ugovaratelj može tijekom izvršenja ugovora o javnoj nabavi od Naručitelja zahtijevati:
· Promjenu podugovaratelja za onaj dio ugovora o nabavi koji je prethodno dao u podugovor;
· Uvođenje jednog ili više novih podugovaratelja neovisno o tome je li prethodno dao dio
ugovora o nabavi u podugovor ili ne;
· Preuzimanje izvršenja dijela ugovora o nabavi koji je prethodno dao u podugovor.
Uz zahtjev, ugovaratelj Naručitelju dostavlja potpisanu izjavu (Prilog 2) za novog podugovaratelja te dodatne dokaze ispunjenja uvjeta sposobnosti sukladno dokumentaciji ako naručitelj tako zatraži.
Naručitelj neće odobriti zahtjev ugovaratelja:
· U slučaju promjene podugovaratelja ili uvođenja jednog ili više novih podugovaratelja, ako se ugovaratelj u postupku nabave radi dokazivanja ispunjenja uvjeta tehničke i stručne sposobnosti oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete ili postoje osnove za isključenje;
· U slučaju preuzimanja izvršenja dijela ugovora o nabavi, ako se ugovaratelj u postupku nabave radi dokazivanja uvjeta tehničke i stručne sposobnosti kriterija oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.
7.3 [bookmark: _bookmark28]Jamstvo za ispravnost isporučene robe
Ponuditelj je obvezan osigurati jamstvo za ispravnost prodane stvari. Trajanje jamstva mora biti minimalno 12 mjeseci.
Jamstveni rok započinje danom primitka robe, odnosno izvršenjem svih ugovornih obveza i potpisom primopredajnog zapisnika.
7.4 [bookmark: _bookmark29]Datum, vrijeme i mjesto dostave ponuda
Ponuda, mora biti zaprimljena od strane Naručitelja, najkasnije do 07.04.2022. do 16:00 sati.
Sve ponude koje Naručitelj primi nakon isteka roka za dostavu ponuda označit će se kao zakašnjelo pristigle i neće se uzeti u razmatranje.

8 [bookmark: _bookmark30]ROK, NAČIN I UVJETI PLAĆANJA

Plaćanje odabranog ponuditelja predmeta nabave izvršit će se na sljedeći način:

· avansno plaćanje 30% iznosa  po potpisu ugovora,
· 40% iznosa 5-7 dana prije isporuke,                           
· a preostalih 30%, 30 dana od datuma isporuke predmeta nabave.

9. JAMSTVA

Ponuditelj je dužan kao jamstvo za ozbiljnost ponude uz ponudu dostaviti i jamstvo za ozbiljnost
ponude u jednom od mogućih oblika:

•   u obliku bankarske garancije „bez prigovora“, plative „na prvi poziv“ i „bezuvjetno“
•   u obliku novčanog pologa i to u iznosu od  18.000,00 HRK. 

Naručitelj će naplatiti jamstvo za ozbiljnost ponude ukoliko ponuditelj:
•   odustane od svoje ponude u roku njezine valjanosti 
•   ne prihvati ispravak računske pogreške
•   odbije potpisati ugovor

Za naplatu jamstva za ozbiljnost ponuda dovoljno je da se u odnosu na ponuditelja ostvari jedan
(bilo koji) od prethodno navedenih uvjeta.


U slučaju dostavljanja bankarske garancije u istoj mora biti navedeno sljedeće:
•   da  je  korisnik  bankarske  garancije  Metal-Euro  d.o.o.,  Vrtna 37,  40305
Nedelišće, OIB: 00641225381
•   da  se  garant  obvezuje  bezuvjetno,  neopozivo  i  na  prvi  poziv  korisnika  garancije,  bez
prigovora isplatiti, navedeni iznos, u slučaju ukoliko ponuditelj:
o  odustane od svoje ponude u roku njezine valjanosti
o  ne prihvati računske greške
o  odbije potpisati ugovor o nabavi.

Ako se jamstvo za ozbiljnost ponude dostavlja u papirnatom obliku tada se dostavlja u
izvorniku, odvojeno od elektroničke dostave ponude.
Dokaz se dostavlja u izvorniku u zatvorenoj plastičnoj foliji i čini sastavni dio ponude. Dokaz ne smije biti ni na koji način oštećen (bušenjem, klamanjem i slično).

Ponuditelj umjesto dostave bankarske garancije može uplatiti novčani polog u gore traženom iznosu na sljedeći način:
Primatelj uplate: Metal-Euro d.o.o.
IBAN: Imex Banka d.d. HR7524920081100032617
Model: HR00
Poziv na broj: OIB ili VAT uplatitelja
Svrha plaćanja: Jamstvo za ozbiljnost ponude – 02-2022

U tom slučaju ponuditelj dokaz o uplati novčanog pologa prilaže u svojoj ponudi.
Dokazom o plaćanju novčanog pologa na temelju kojeg se može utvrditi da je transakcija izvršena
smatraju se i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku. Novčani polog mora biti vidljiv na računu Naručitelja do roka određenog za dostavu ponuda.

Trajanje jamstva za ozbiljnost  ponude mora biti  najmanje do isteka roka valjanosti ponude,  a
gospodarski subjekt može dostaviti jamstvo koje je duže od roka valjanosti ponude.
Ako tijekom postupka javne nabave istekne rok valjanosti ponude i jamstva za ozbiljnost ponude,
Naručitelj  je  obvezan  prije  odabira  zatražiti  produženje  roka  valjanosti  ponude  i  jamstva  od Ponuditelja koji je podnio ekonomski najpovoljniju ponudu u primjerenom roku ne kraćem od 5 dana.

Naručitelj je obvezan vratiti ponuditeljima jamstvo za ozbiljnost ponude u roku od 10 (deset) dana od dana potpisivanja ugovora o nabavi.

U slučaju zajednice gospodarskih subjekata, jamstvo za ozbiljnost ponude :
•	mora  glasiti  na  sve  članove  zajednice,  a  ne  samo  na  jednog  člana  te  jamstvo  mora sadržavati navod o tome da je riječ o zajednici gospodarskih subjekata s navođenjem svih članova zajednice ponuditelja ili
•	svaki  član  zajednice  gospodarskih  subjekata  dostavlja  jamstvo  za  svoj  dio  jamstva kumulativno do ukupno traženog iznosa

[bookmark: _bookmark31]10. 	IZMJENE UGOVORA
Naručitelj smije izmijeniti ugovor o nabavi tijekom njegova trajanja bez provođenja novog postupka nabave ako je do potrebe za izmjenom došlo zbog okolnosti koje pažljiv Naručitelj nije mogao predvidjeti, a izmjenom se ne mijenja cjelokupna priroda ugovora.

Primjerice, u slučaju događaja definiranih kao viša sila (svi nepredviđeni i neizbježni događaji nastali izvan kontrole ugovornih strana, a pojavili su se nakon što je ugovor stupio na snagu, te sprečavaju potpuno ili djelomično izvršavanje ugovorne obveze), Izvršitelj i Naručitelj imaju pravo na razuman period produženja za izvršenje obveza nastalih ovim predmetom nabave, sukladno Zakonu o obveznim odnosima (NN 35/05, 41/08, 125/11, 78/15, 29/18).
U slučajevima izmjena Ugovora tijekom njegova trajanja, na strani Ugovaratelja, naručitelj smije izmijeniti ugovor o nabavi tijekom njegova trajanja bez provođenja novog postupka javne nabave s ciljem zamjene prvotnog ugovaratelja s novim ugovarateljem koje je posljedica općeg ili djelomičnog pravnog sljedništva prvotnog ugovaratelja, nakon restrukturiranja, uključujući preuzimanje, spajanje, stjecanje ili insolventnost, od strane drugog gospodarskog subjekta koji ispunjava prvotno utvrđene kriterije za odabir gospodarskog subjekta, pod uvjetom da to ne predstavlja drugu značajnu izmjenu ugovora.
U slučajevima izmjena Ugovora tijekom njegova trajanja, koje nisu značajne naručitelj smije izmijeniti ugovor o nabavi bez provođenja novog postupka javne nabave ako izmjene, neovisno o njihovoj vrijednosti, nisu značajne.
Izmjena ugovora o nabavi tijekom njegova trajanja smatra se značajnom ako njome ugovor postaje značajno različit po svojoj naravi od prvotno zaključenog, a u svakom se slučaju smatra značajnom ako je ispunjen jedan ili više sljedećih uvjeta:
a. izmjenom se unose uvjeti koji bi, da su bili dio prvotnog postupka nabave, dopustili prihvaćanje drugih ponuditelja od onih koji su prvotno odabrani ili prihvaćanje ponude različite od ponude koja je izvorno prihvaćena ili privlačenje dodatnih sudionika u postupak javne nabave
b. izmjenom se mijenja ekonomska ravnoteža ugovora u korist ugovaratelja na način koji nije predviđen prvotnim ugovorom
c. izmjenom se značajno povećava opseg ugovora
d. ako novi ugovaratelj zamijeni onoga kojemu je prvotno javni naručitelj dodijelio ugovor osim u slučajevima općeg ili djelomičnog pravnog sljedništva prvotnog ugovaratelja, nakon restrukturiranja, uključujući preuzimanje, spajanje, stjecanje ili insolventnost, od strane drugog gospodarskog subjekta koji ispunjava prvotno utvrđene kriterije za odabir gospodarskog subjekta, pod uvjetom da to ne predstavlja drugu značajnu izmjenu ugovora.
Cijena ponude, odnosno jedinične cijene navedene u ponudbenom troškovniku temeljem kojih je određena ukupna cijena ponude, nepromjenjivi su za vrijeme trajanja ugovora.
Sve izmjene ugovora o nabavi bit će izvršene isključivo pisanim putem, na dokaziv način.

PRILOZI:
Prilog 1 – Ponudbeni list
Prilog 2 – Izjava ponuditelja
Prilog 3 – Ponudbeni troškovnik
Prilog 4 – Tehničke specifikacije
Prilog 5-   Izjava o jamstvenom roku

